gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3879, del 16-11-2000 (2000/8987)

Informació pública de l'homologació del sector de la unitat d'execució número 1/2000, d'Ondara.
-----------------------------------------------------------------------------------------------

### Dades del document

Número de DOGV
:   3879

Data del DOGV
:   16-11-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/8987


Organisme emissor
:   Ajuntament d'Ondara

Tipus de document
:   Anunci

Informació pública de l'homologació del sector de la unitat d'execució número 1/2000, d'Ondara. [2000/Q8987]
  
Per l'Acord del Ple de l'Ajuntament d'Ondara del dia 26 d'octubre de 2000, s'aprova inicialment el document d'homologació del sector de la unitat d'execució número 1/2000, i s'ha disposat sotmetre a informació pública aquest document i, conjuntament, sotmetre a nou tràmit d'informació pública el pla de reforma interior i la proposta de programa de l'actuació integrada de la unitat d'execució número 1/2000, denominada Carlos Arniches, segons el projecte de l'arquitecte Josep Ivars i Pérez, elaborats d'ofici per a la gestió directa de l'actuació, d'acord amb el que disposa l'article 46.1 i 53 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
La documentació aprovada consta d'una memòria de programa, delimitació de la unitat d'execució, i proposició econòmica financera, projecte d'urbanització i projecte de reparcel·lació.
  
Segons el que disposa l'article 46.3 de la llei esmentada, se sotmet la proposta de programa, el projecte de reparcel·lació i projecte d'urbanització, a informació pública, pel termini de 20 dies hàbils, comptats a partir de l'endemà de la publicació d'aquest anunci en el Diari Oficial de la Generalitat Valenciana; durant aquest termini qualsevol persona interessada podrà consultar la documentació i formular les al·legacions o alternatives tècniques que considere convenients. Aquesta documentació es troba dipositada a la Secretaria General de l'Ajuntament d'Ondara .
  
Així mateix, durant el període de cinc dies hàbils, comptats a partir del venciment del termini anterior, podran presentar-se les proposicions juridicoeconòmiques de les distintes alternatives tècniques que optaren a l'adjudicació del programa, tret que durant els 10 primers dies d'informació pública alguna persona es comprometa a presentar una alternativa tècnica substancialment distinta a la inicial i preste caució d'això en la quantia que es determine. En aquest cas, la pròrroga es farà constar en l'expedient, s'anunciarà al tauler d'anuncis de l'ajuntament i es comunicarà als qui, per desconèixer-la, presenten pliques prematurament.
Diari Oficial de la Generalitat Valenciana


Sumari del DOGV 3782, del 29-06-2000 (2000/5010)

RESOLUCIÓ de 24 de març de 2000, de la Universitat Politècnica de València, per la qual nomena la senyora María Leticia López Sardá professora titular d'escola universitària, de l'àrea de coneixement Enginyeria Hidràulica, adscrita al Departament d'Enginyeria Hidràulica i Medi Ambient.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3782

Data del DOGV
:   29-06-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/5010


Organisme emissor
:   Universitat Politècnica de València

Tipus de document
:   Resolució

RESOLUCIÓ de 24 de març de 2000, de la Universitat Politècnica de València, per la qual nomena la senyora María Leticia López Sardá professora titular d'escola universitària, de l'àrea de coneixement Enginyeria Hidràulica, adscrita al Departament d'Enginyeria Hidràulica i Medi Ambient. [2000/Q5010]
  
D'acord amb la proposta elevada per la comissió nomenada per a jutjar el concurs convocat per mitjà de la Resolució de 8 de juny de 1999, d'aquesta universitat, plaça número 115/1999, codi 798, Boletín Oficial del Estado de 28 de juny de 1999, i presentada per part de la persona interessada la documentació a què fa referència el punt 10 de la convocatòria, aquest Rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària, i totes les altres disposicions que la despleguen, ha resolt:
  
Nomenar la senyora María Leticia López Sardá, amb el document nacional d'identitat número 5214728, professora titular d'escola universitària, de la Universitat Politècnica de València, de l'àrea de coneixement Enginyeria Hidràulica, adscrita al Departament d'Enginyeria Hidràulica i Medi Ambient.
  
València, 24 de març de 2000.- El rector: Justo Nieto Nieto.
Diari Oficial de la Generalitat Valenciana


Sumari del DOGV 3671, del 21-01-2000 (2000/366)

Informació pública de l'estudi de detall sobre la parcel·la ubicada al carrer de Sant Roc-Plaça de l'Era de la Catarra-Rambla de la Independència.
--------------------------------------------------------------------------------------------------------------------------------------------------

### Dades del document

Número de DOGV
:   3671

Data del DOGV
:   21-01-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/366


Organisme emissor
:   Ajuntament de Silla

Tipus de document
:   Anunci

Informació pública de l'estudi de detall sobre la parcel·la ubicada al carrer de Sant Roc-Plaça de l'Era de la Catarra-Rambla de la Independència. [2000/X366]
  
Per Resolució de l'Alcaldia núm. 1.648/1999, de 9 de desembre, se sotmet a informació pública l'estudi de detall presentat per Promociones Urbalza València, SL, sobre la parcel·la ubicada al carrer de Sant Roc-Plaça de l'Era de la Catarra'Rambla de la Independència, durant el termini de 20 dies hàbils des de la publicació d'aquest anunci en el Diari Oficial de la Generalitat Valenciana. Tot això de conformitat amb el que disposa l'article 46.3 de la LRAU, perquè s'hi puguen formular al·legacions.
Diari Oficial de la Generalitat Valenciana


Sumari del DOGV 3692, del 21-02-2000 (2000/994)

Informació pública de l’alternativa tècnica del programa d’actuació integrada de la unitat d’execució de les Corts Valencianes de Sollana, que conté la memòria del programa, l’alternativa tècnica, la proposició juridicoeconòmica, els plànols i l’avantprojecte d’urbanització.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3692

Data del DOGV
:   21-02-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/994


Organisme emissor
:   Sollana Urbana, SL

Tipus de document
:   Anunci

Informació pública de l'alternativa tècnica del programa d'actuació integrada de la unitat d'execució de les Corts Valencianes de Sollana, que conté la memòria del programa, l'alternativa tècnica, la proposició juridicoeconòmica, els plànols i l'avantprojecte d'urbanització. [2000/S994]
  
La mercantil Sollana Urbana, SL, ha formulat l'alternativa tècnica de programa d'actuació integrada de la unitat d'execució de les Corts Valencianes de Sollana, que conté la memòria del programa, l'alternativa tècnica, la proposició juridicoeconòmica, els plànols i l'avantprojecte d'urbanització, a l'empara del que estableixen els articles 45 i 48 de la Llei 6/1994, de 15 de novembre, de la Generalitat Valenciana, reguladora de l'Activitat Urbanística.
  
D'acord amb el que estableix l'article 48.1.c de l'esmentada llei, se sotmeten els esmentats documents a informació pública per termini de 20 dies hàbils, a partir de l'endemà de la publicació d'aquest anunci en el Diari Oficial de la Generalitat Valenciana, durant el qual els interessats hi podran formular qualssevol al·legacions i/o alternatives tècniques que els convinguen segons dret i que seran presentades en el Registres General de l'Ajuntament de Sollana.
  
En el mateix termini de 20 dies, qualsevol:
  
Podrà consultar els documents protocol·litzats en la notaria del senyor Manuel Chirivella Bonet, al carrer Major, número 42, 1, d'Almussafes, amb el protocol número 114.
  
Podrà comparéixer en aquesta notaria per a obtenir còpia de l'acta de protocol·lització dels projectes o sol·licitar que se li exhibisca aquesta.
  
Podrà consultar l'esmentada documentació, i també l'expedient administratiu a l'Ajuntament de Sollana, els dies hàbils en horari d'atenció al públic.
  
Les proposicions juridicoeconòmiques es presentaran també en el Registre General de l'Ajuntament de Sollana durant els cinc dies següents al venciment del termini dels 20 dies abans esmentat.
Diari Oficial de la Generalitat Valenciana


Sumari del DOGV 3671, del 21-01-2000 (2000/147)

Informació pública de l'aprovació de les armes municipals de Torrent.
---------------------------------------------------------------------

### Dades del document

Número de DOGV
:   3671

Data del DOGV
:   21-01-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/147


Organisme emissor
:   Ajuntament de Torrent

Tipus de document
:   Anunci

Informació pública de l'aprovació de les armes municipals de Torrent. [2000/M147]
  
El Ple d'aquest Ajuntament, en sessió celebrada el dia 1 de desembre d'enguany, va aprovar com a armes municipals de la ciutat de Torrent les que s'utilitzen des de temps immemorial.
  
Escut quadrilong de punta redona.
  
En camp de gules, tres torres de planta mal ordenades, maçonades i finestrades de sable, acostada la superior de dos estrelles d'oro de vuit puntes.
  
Per timbre, una corona reial oberta.
  
Cosa que es fa pública a efectes de reclamacions per termini d'un mes, de conformitat amb el que estableix l'article 14 del Decret 116/1994, de 21 de juny, del Govern Valencià.
  
Torrent, 28 de desembre de 1999.- L'alcalde, p. d., el primer tinent d'alcalde (Decret d'alcaldia 1.497/1999): José Breso Olaso.
Diari Oficial de la Generalitat Valenciana


Sumari del DOGV 3750, del 16-05-2000 (2000/2956)

Informació pública de l'Institut Valencià de la Joventut per la qual es notifica l'esmena de la documentació que acompanya la sol·licitud d'ajuda per al lloguer d'habitatge, amb relació a l'Ordre de 5 d'agost de 1999 de la Conselleria de Cultura, Educació i Ciència, per la qual es convocaven ajudes econòmiques per al lloguer d'habitatges per a jóvens.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3750

Data del DOGV
:   16-05-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/2956


Organisme emissor
:   Institut Valencià de la Joventut

Tipus de document
:   Anunci

Informació pública de l'Institut Valencià de la Joventut per la qual es notifica l'esmena de la documentació que acompanya la sol·licitud d'ajuda per al lloguer d'habitatge, amb relació a l'Ordre de 5 d'agost de 1999 de la Conselleria de Cultura, Educació i Ciència, per la qual es convocaven ajudes econòmiques per al lloguer d'habitatges per a jóvens. [2000/S2956]
  
Davant de la impossibilitat d'efectuar la notificació directament a Miguel Ángel Olivares Abellán, amb domicili a València, pl. de Jesús, 1, 10 €cosa que s'ha intentat sense cap efecte?, en compliment del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i a l'efecte que preveu l'article susdit, es procedeix a realitzar la notificació següent.
  
«Vista l'Ordre de 5 d'agost de 1999, de la Conselleria de Cultura, Educació i Ciència, per la qual es convoquen ajudes econòmiques per al lloguer d'habitatges per a jóvens.
  
I vista la documentació aportada juntament amb la seua sol·licitud, segons el que estableix la base tercera de l'Ordre susdita, s'observa la falta i/o incorrecció que a continuació s'assenyala:
  
- Justificant dels ingressos que percep. Aquesta justificació es farà mitjançant:
  
a) Declaració de l'impost sobre la renda de les persones físiques (IRPF) corresponent a l'any 1998, o
  
b) si no n'hi havia, el certificat negatiu de l'Agència Estatal Tributària corresponent a l'any 1998.
  
Els documents presentats que no siguen originals s'hauran de confrontar degudament.
  
La documentació esmentada s'haurà de presentar dins del termini de deu dies comptadors a partir de l'endemà de la recepció d'aquesta notificació, i se li comunica que, en cas contrari, es considerarà que ha desistit de la seua petició després de la resolució que prèviament s'haurà de dictar en els termes que preveu l'article 42 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.».
Diari Oficial de la Generalitat Valenciana


Sumari del DOGV 3714, del 22-03-2000 (2000/2144)

Informació pública de l'Acord de 3 de març de 2000, adoptat pel Ple de l'ajuntament, mitjançant el qual se suspén l'atorgament de llicències de parcel·lació de terrenys, edificació i demolició a l'àmbit territorial zona norma 2 del Pla General d'Ordenació Urbana.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3714

Data del DOGV
:   22-03-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/2144


Organisme emissor
:   Ajuntament de Sant Joan d'Alacant

Tipus de document
:   Anunci

Informació pública de l'Acord de 3 de març de 2000, adoptat pel Ple de l'ajuntament, mitjançant el qual se suspén l'atorgament de llicències de parcel·lació de terrenys, edificació i demolició a l'àmbit territorial zona norma 2 del Pla General d'Ordenació Urbana. [2000/Q2144]
  
Atés que la redacció de nou planejament es troba en estudi, de conformitat amb l'article 57 de la Llei 6/1994, de 15 de novembre, Reguladora de l'Activitat Urbanística Valenciana, mitjançant aquest edicte es fa públic l'Acord adoptat pel Ple de l'ajuntament en data 6 de març de 2000, mitjançant el qual se suspén l'atorgament de llicències de parcel·lació de terrenys, edificació i demolició en l'àmbit territorial que comprén la zona norma 2 del Pla General d'Ordenació Urbana, d'aquells projectes que, tot i emparar-se en l'excepció formulada per l'article 3.2.17, 2.c pretenguen construir amb pati exterior, i es fa públic que la suspensió s'extingirà en el termini d'un any, tret que en el cas esmentat s'haguera produït la convocatòria de la informació pública del nou planejament, en aquest cas la suspensió es mantindrà pel mateix període o fins a l'aprovació d'aquest.
Diari Oficial de la Generalitat Valenciana


Sumari del DOGV 3770, del 13-06-2000 (2000/4277)

Informació pública del projecte de concentració parcel·lària de la zona de concentració del Reguer, a Antella (València).
-------------------------------------------------------------------------------------------------------------------------

### Dades del document

Número de DOGV
:   3770

Data del DOGV
:   13-06-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/4277


Organisme emissor
:   Conselleria d'Agricultura, Pesca i Alimentació

Tipus de document
:   Anunci

Informació pública del projecte de concentració parcel·lària de la zona de concentració del Reguer, a Antella (València). [2000/Q4277]
  
Es posa en coneixement dels interessats en la concentració parcel·lària de la zona del Reguer, a Antella (València), declarada d'utilitat pública i execució urgent pel Decret 251/1997, de 23 de setembre, del Consell de la Generalitat Valenciana (DOGV número 3.904, de 7 d'octubre de 1997), que la Direcció General de Modernització d'Estructures Agràries, amb data 5 d'abril de 2000, ha aprovat el projecte de concentració d'aquesta zona, el qual estarà exposat en l'Ajuntament d'Antella (València) durant el termini d'un mes, comptador des de l'endemà de l'última inserció d'aquest avís, que es publicarà una sola vegada en el Diari Oficial de la Generalitat Valenciana i durant tres dies en el tauler d'anuncis de l'ajuntament.
  
Els documents que s'exposen i que els interessats poden examinar en el local mencionat durant el termini expressat són:
  
1. Memòria i annexos del projecte de concentració parcel·lària.
  
2. Relació per ordre alfabètic i per ordre numèric de propietaris.
  
3. Aportacions reals de propietaris segons classes de béns i terres.
  
4. Aportacions reals de propietaris segons conreadors i classes de terres.
  
5. Valor de les terres incloses.
  
6. Càlcul del coeficient de reducció i massa comuna.
  
7. Resum per masses de les atribucions del projecte.
  
8. Fitxes d'atribucions.
  
9. Relació d'atribucions per propietari segons el caràcter dels béns.
  
10. Relació de servituds predials.
  
11. Còpia de les sol·licituds d'ubicació en el projecte.
  
12. Plànols de situació i del projecte.
  
Contra el projecte de concentració parcel·lària es poden presentar al·legacions durant el termini esmentat d'un mes. Es requereix els titulars de càrregues, gravàmens i altres situacions jurídiques que hagueren estat acreditades en l'expedient, perquè, d'acord amb el propietari afectat i dins del lot de reemplaçament, assenyalen les finques, la porció de finca o la part alíquota d'aquesta, segons els casos, sobre les quals aquestes càrregues o situacions jurídiques han de quedar establides en el futur, i se'ls adverteix que si no acrediten la seua conformitat dins del termini indicat, la traslació es verificarà d'ofici.
Diari Oficial de la Generalitat Valenciana


Sumari del DOGV 3892, del 05-12-2000 (2000/9195)

Rotlle d'apel·lació número 387/1999. Cèdula de notificació.
-----------------------------------------------------------

### Dades del document

Número de DOGV
:   3892

Data del DOGV
:   05-12-2000

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2000/9195


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 387/1999. Cèdula de notificació. [2000/A9195]
  
Francisco Mares Roger, secretari judicial de la Secció Desena de l'Audiència Provincial de València, mitjançant aquest edicte, fa saber:
  
Que en virtut del que s'ha acordat per la resolució del dia d'avui, dictada en el rotlle d'apel·lació número 125/2000, dimanant del judici número 387/1999, del Jutjat de Primera Instància número 4 de Torrent, s'ha acordat notificar a l'apel·lat incomparegut en aquesta alçada, que es dirà més avall, la sentència dictada en l'esmentat rotlle, que té l'encapçalament i decisió següents:
  
«Encapçalament
  
Audiència Provincial de València
  
Secció Desena
  
València, 13 de setembre de 2000
  
La Secció Desena de l'Audiència Provincial ha vist, en grau d'apel·lació, les actuacions de separació número 387/1999, que se segueixen davant del Jutjat de Torrent número 4, entre les parts següents: d'una com a demandant apel·lant, la senyora María Francisca Flores Fernández, dirigida pel lletrat Vicente Javier Martínez Alcácer, i representada pel procurador Faubel Vidagany, i d'una altra com a demandat apel·lat, senyor Antonio Velázquez Alcázar, no comparegut en aquesta alçada.
  
Decisió
  
Primer
  
Estimar parcialment el recurs d'apel·lació interposat per la representació processal de la senyora María Francisca Flores Fernández.
  
Segon
  
Revocar la sentència d'instància respecte del règim de visites, que redueix al primer i tercer dissabte de cada mes d'11.00 a 20.00 hores, havent de ser arreplegat i reintegrat al domicilio matern.
  
Tercer
  
No fer cap imposició de les costes d'aquesta alçada.
  
Aquesta és la nostra sentència, de la qual s'adjuntarà un certificat al rotlle, que pronunciem, manem i firmem».
  
I perquè el que s'ha acordat es complisca i valga de notificació a l'apel·lat incomparegut en aquesta alçada, senyor Antonio Velázquez Alcázar, amb la prèvia fixació d'aquest edicte al tauler d'anuncis d'aquesta Secció Desena i seua publicació en el Diari Oficial de la Generalitat Valenciana, el lliure i expedisc.
Diari Oficial de la Generalitat Valenciana


Sumari del DOGV 3671, del 21-01-2000 (2000/65)

Informació pública de l'estudi d'impacte ambiental annex al projecte de modificació puntual núm. 15.
----------------------------------------------------------------------------------------------------

### Dades del document

Número de DOGV
:   3671

Data del DOGV
:   21-01-2000

Secció del DOGV
:   V. ALTRES ANUNCIS - E) MEDI AMBIENT

Número del document
:   2000/65


Organisme emissor
:   Ajuntament de Cocentaina

Tipus de document
:   Anunci

Informació pública de l'estudi d'impacte ambiental annex al projecte de modificació puntual núm. 15. [2000/X65]
  
Vist l'estudi d'impacte ambiental annex al projecte de modificació puntual núm. 15 del Pla General d'Ordenació Urbana, promogut per Ecoserpis, SA, i atès l'acord de la Comissió de Govern, de data 26 d'octubre de 1999, i els informes tècnics, se sotmet a informació pública per termini de 15 dies.
  
Durant el termini esmentat podrà consultar-se a l'oficina tècnica d'aquest ajuntament i presentar-hi les al·legacions que es consideren convenients.